Štvorročné dievča má vysokú horúčku a bolesť brucha
Dcéra má 4 roky. horúčky má 39° C a sťažuje sa na bolesť bruška
Dobrý deň,
ďakujeme za Vašu otázku.
Zvýšená teplota alebo horúčka môže mať viacero príčin. Najčastejšie býva zvýšená telesná teplota zapríčinená bakteriálnym alebo vírusovým ochorením. V prípade pretrvávajúcej horúčky je možné striedanie
paracetamolu
s
ibuprofénom
najskôr po 4 hodinách. Dávkovanie lieku sa vždy riadi hmotnosťou dieťaťa, preto je potrebné si pred použitím prečítať príbalový leták lieku. Užitočné rady pri horúčke u malých detí sú zhrnuté aj v nasledujúcom
článku
.
Ak teplota Vášmu dieťaťu neklesne napriek podaniu antipyretík do 30-tich minút a je vyššia ako 39 °C, začnite ju zrážať pomocou vlažnej vody (sprcha alebo zábal) . Ochladzovanie je potrebné opakovať kým horúčka neklesne pod 38,2.  °C.  Neznižujte teplotu ochladzovaním, pokiaľ má dieťa triašku, pocit zimy alebo výrazné chladné končatiny. Naopak, vtedy treba dieťa prikryť a podávať teplé tekutiny. Tekutiny sú veľmi dôležité pri boji s horúčkou, ak má dieťa či dospelí nedostatok tekutín, antipyretikum nemusí byť účinné. Pri bolest brucha je možné podať napríklad liek
Hylak Forte
. Liek podporuje rast vhodných črevných baktérií prirodzenou cestou, pomáha pri úprave pH prostredia, a tým prispieva k normálnej činnosti tráviacej sústavy. Pre deti vo veku od 2 rokov sa podáva začiatočná dávka je 20 – 40 kvapiek 3-krát denne.
Pokiaľ do troch dní od prvotného nástupu teploty nedôjde k zlepšeniu, je potrebná návšteva pediatra alebo pohotovosti.
Prajem skoré uzdravenie.
S pozdravom
Mgr. Emma Halás Haluščíková